Okresná prokuratúra Nitra 
Damborského 1, 949 99 Nitra 1

Sp. zn. : 2 Pv 27/14/4403	Nitra, 16.6.2015
EEČ : 2-32-109-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Nitra
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 16.6.2015, spisová značka 2 Pv 27/14/4403, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 02. 03. 2013 v čase okolo 13.00 hod. v pivničných priestoroch obecnej bytovky č.7 v obci Šurianky slovne napadol poškodeného XXXXX, nar. XXXXX, trv. bytom XXXXX a to tak, že poškodenému povedal, že je vyjebaný kokot a že mu rozjebe hubu, potom na neho začal vykrikovať, či mu má najebať, pričom následne ho aj fyzicky napadol a to tým spôsobom, že ho udrel zatvorenou päsťou ľavej ruky do oblasti tváre, čím svojím konaním poškodenému XXXXX podľa znaleckého posudku číslo 019/2014 znalca z odboru Zdravotníctvo a farmácia XXXXX spôsobil zranenie, a to tržnú ranu na hornej pere a odlomenie hrany pravého horného rezáka, ktoré zranenia si podľa znalca vyžadovali práceneschopnosť 7 až 10 dní, pričom poškodený bol kvôli odlomeniu hrany pravého horného rezáka obmedzovaný iba počas konzumácie jedla pre zvýšenú citlivosť poraneného zubu na studené a teplé jedlá, a Všeobecnej zdravotnej poisťovni, a.s., pobočka XXXXX, Mostná 58, XXXXX, IČO: 35937874 spôsobil škodu vo výške 35,94,-€.

Uznesením prokurátora Okresnej prokuratúry XXXXX zo dňa 16.6.2015, spisová značka 2 Pv 27/14/4403, bola určená obvinenému skúšobná doba v trvaní 12 mesiacov.
Odôvodnenie:
Uznesením prokurátorky Okresnej prokuratúry XXXXX č.k. 2 Pv 27/14/4403 –  7 zo dňa 22.04.2014 bolo podľa § 216 odsek 1 Trestného poriadku podmienečne zastavené trestné stíhanie vedené proti obvinenému XXXXX, nar. 23.051962, pre prečin ublíženia na zdraví podľa § 156 odsek 1 Trestného zákona.

Uznesenie nadobudlo právoplatnosť dňa 03.05.2014. Podľa § 216 odsek 2 Trestného poriadku bola obvinenému v rozhodnutí uložená skúšobná doba v trvaní 12 mesiacov, počas ktorej mu nebola uložená žiadna osobitné povinnosť. Skúšobná doba obvinenému uplynula dňa 03.05.2015.

	Vzhľadom k tomu, že obvinený je z miesta bydliska kladne hodnotený, súdom odsúdený nebol a t.č. sa proti nemu nevedie žiadne trestné stíhanie, a rovnako nebol ani priestupkovo prejednávaný, možno konštatovať, že v priebehu plynutia skúšobnej doby viedol riadny život. 

Vzhľadom na uvedené, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Karin Martha Kolenčíková
prokurátorka